KOMISIJOS REGLAMENTAS (EB) Nr. 452/2009
2009 m. gegužės 29 d.
kuriuo panaikinamas Reglamentas (EB) Nr. 1898/2005, nustatantis išsamias Tarybos reglamento (EB) Nr. 1255/1999 įgyvendinimo taisykles, taikomas grietinėlės, sviesto ir koncentruoto sviesto realizavimo Bendrijos rinkoje priemonėms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43, 101 ir 192 straipsnius kartu su 4 straipsniu,
kadangi:
(1)
Komisijos reglamente (EB) Nr. 1898/2005 (2) nustatytos išsamios tam tikrų pieno produktų pertekliaus realizavimo pagalbos schemos taikymo taisyklės. Ta schema, nustatyta Reglamento (EB) Nr. 1234/2007 101 straipsnyje, panaikinta 2009 m. sausio 19 d. Tarybos reglamentu (EB) Nr. 72/2009 dėl bendros žemės ūkio politikos pakeitimų, iš dalies keičiančiu reglamentus (EB) Nr. 247/2006, (EB) Nr. 320/2006, (EB) Nr. 1405/2006, (EB) Nr. 1234/2007, (EB) Nr. 3/2008 ir (EB) Nr. 479/2008 bei panaikinančiu reglamentus (EEB) Nr. 1883/78, (EEB) Nr. 1254/89, (EEB) Nr. 2247/89, (EEB) Nr. 2055/93, (EB) Nr. 1868/94, (EB) Nr. 2596/97, (EB) Nr. 1182/2005 ir (EB) Nr. 315/2007 (3).
(2)
Todėl, siekiant užtikrinti ekonomiškai efektyvias intervenciniuose sandėliuose laikomo sviesto realizavimo rinkas ir siekiant supaprastinimo, turėtų būti panaikintos ir intervencinio sviesto pardavimo konditerijos gaminiams, ledams ir kitiems maisto produktams gaminti nuostatos.
(3)
Todėl Reglamentas (EB) Nr. 1898/2005 turėtų būti panaikintas.
(4)
Reglamentu (EB) Nr. 72/2009 nuspręsta nuo 2009 m. liepos 1 d. panaikinti Reglamento (EB) Nr. 1234/2007 101 straipsnį. Todėl Reglamentas (EB) Nr. 1898/2005 turėtų būti panaikintas nuo tos pačios dienos. Tačiau Reglamento (EB) Nr. 1898/2005 78 straipsnyje nustatyta, kad sviestas gali būti pristatytas nuo 20-os mėnesio, einančio prieš kvite nurodytą kalendorinį mėnesį, dienos iki 10-os mėnesio, einančio po kvite nurodyto mėnesio, dienos. Kad veiklos vykdytojams būtų leista visapusiškai panaudoti iki 2009 m. birželio mėn. (imtinai) galiojančius kvitus, tiems kvitams turėtų toliau būti taikomos Reglamento (EB) Nr. 1898/2005 IV skyriaus nuostatos.
(5)
Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 1898/2005 panaikinamas.
Tačiau to reglamento IV skyrius taikomas toliau, o paramos išmokos gali būti mokamos už sviestą, pristatytą remiantis iki 2009 m. birželio mėn. (imtinai) galiojančiais kvitais.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2009 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2009 m. gegužės 29 d.